Document ID: /roh_data/filtered/fineweb-2-filterrobots_roh.jsonl.gz/59673

Tunnel Üetliberg serrà pervi da liquid
- Mardi, 2.6.2015, 10:13
Il tunnel da l'Üetliberg en il chantun Turitg è il mument serrà en omaduas direcziuns pervi dad in accident. Curt suenter las 8 haja in transporter cun rauba privulusa gì ina panna. Latiers saja in liquid culà or dal tanc, communitgescha la polizia chantunala da Turitg.
Da tge liquid ch'i sa tractia e sche quel saja privulus n'è per il mument anc betg cler. La polizia ed ils pumpiers èn al lieu cun in'acziun gronda. Pervi da l'accident datti gronds impediments da traffic tar il sviament vest.
RR novitads 10:00